als_Latn dik_Latn sag_Latn
Stojanoviq harxhoi 159 mijë euro për derivate gjatë një viti sa udhëhoqi Graçanicën
Ish-kryetari i Graçanicës, Branimir Stojanoviq, aktualisht zëvendëskryeministër i Qeverisë së Kosovës nga Lista Serbe, nuk i ka kursyer mjetet e taksapaguesve kosovarë sa ishte në karrigen e të parit të kësaj komune.
Për një vit, sa ishte udhëhequr nga ai, kjo komunë ka shpenzuar 159 mijë euro për derivate e lëndë djegëse. Edhe më shumë mjete ka shpenzuar për “blerje të mobilieve, pajisjeve më pak se 1 mijë euro”. Janë 186 mijë euro që kjo komunë ka shpenzuar gjatë vitit 2014. Edhe pse komunë e vogël, ajo gjatë 2014-s ka shpenzuar 49 mijë euro për udhëtime.
Në raportin financiar për vjet, në të cilin Graçanica i ka lejuar KD-së qasje në të (pas kërkesës zyrtare), nuk është cekur nëse udhëtimet kanë qenë jashtë, apo brenda vendit dhe as sa kanë qenë për njërën e sa për tjetrën. Mjetet për këtë kategori janë ndarë në dy vende, shpenzime nga granti qeveritar (17.120 euro) dhe të hyra vetjake (32.320 euro). Madje, aty janë shkruar shumat 4-e pesëshfirore, si p.sh: 836.27 euro, që është shuma totale e shpenzimit të mjeteve për mallra dhe shërbime. Sqarim për këtë ka dhënë zyrtari për qasje në dokumente publike, Nebojsha Çirkoviq.
“Dua t’ju informoj se raporti financiar për 2014 është i shprehur në mijëra dhe kështu është paraqitur edhe nëpër tabela. Konkretisht, shifra prej 836.27 në total paraqet shumën prej 836.000,27 eurosh dhe kështu me radhë”, ka thënë zyrtari për qasje në dokumente publike, Nebojsha Çirkoviq.
als_Latn als_Latn als_Latn als_Latn als_Latn